טילי וולדן

טילי וולדן (באנגלית: Tillie Walden; נולדה ב-1996) היא קומיקסאית אמריקאית שפרסמה חמישה רומנים גרפיים וובקומיקסים.<ref name="bookish1"></ref><ref name="guardian1"></ref> וולדן זכתה בפרס אייזנר לשנת 2018 לעבודה מבוססת המציאות הטובה ביותר על הרומן הגרפי שלה "Spinning", מה שהפך אותה לאחת הזוכות הצעירות ביותר בפרס אייזנר אי פעם.

== ביוגרפיה ==
וולדן גדלה בניו ג'רזי ובאוסטין, טקסס. היא הייתה מחליקה על קרח תחרותית.

וולדן נקראת על שם סבתה מצד אביה, אמנית שמתה לפני שוולדן נולדה. הקומיקס הראשון של וולדן היה קומיקס בשחור-לבן על סבתה. סדנה בהנחיית סקוט מקלאוד הייתה נקודת מפנה מרכזית בקריירה שלה.<ref name=":23"></ref>

כשגדלה, וולדן קראה הרבה מאנגה. זה השפיע רבות על עבודתה, והוביל אותה להתמקד יותר בשרטוטים מאשר בפיסול או ציורים. אמן המאנגה הגדול ביותר שהשפיע עליה היה יושיהירו טוגאשי , יוצר המאנגה "האנטר האנטר".<ref name=":12"></ref> בנוסף, בראיון אמרה וולדן "סטודיו ג'יבלי עיצב לחלוטין את אוצר המילים החזותי שלי ואת האופן שבו אני חושבת על סיפורים".<ref name=":0"></ref> וולדן הושפעה גם מספרי זיכרונות גרפיים, כגון "Fun Home" מאת אליסון בקדל.<ref name=":12" />

וולדן החלה לפרסם את הקומיקס והציורים שלה באתר האינטרנט שלה, והתגלתה עוד בתיכון על ידי המו"ל הבריטי "אייברי היל הוצאה לאור", שעבד עם וולדן לפרסום הרומן הגרפי הראשון שלה, "The End of Summer".<ref name="vulture1"></ref>

רומן הבכורה הגרפי של וולדן, "The End of Summer", פורסם ביוני 2015.<ref name="vulture1" /> היא הקדישה את הספר לאחיה התאום, ג'ון. היא מתארת את הדמויות הראשיות בתור שילוב שלה ושל ג'ון.<ref name=":23" /> וולדן זכתה בפרס איגנץ לשנת 2016 לאמן המצטיין.<ref name="2016ignatz"></ref>

הרומן הגרפי השני שלה, "I Love This Part", יצא לאור על ידי אייברי היל בנובמבר 2015 ומספר את סיפורן של שתי נערות מתבגרות שמתאהבות.<ref name="vulture1" /> וולדן זכה בפרס איגנץ לשנת 2016 על הבטחת כישרון חדש עבור "I Love This Part".<ref name="2016ignatz" /> הרומן היה מועמד גם לפרס אייזנר לשנת 2016 לגיליון הבודד/וואן שוט הטוב ביותר.

הרומן הגרפי השלישי של וולדן, "A City Inside", ראה אור ב-2016. הוא זכה בפרס "Broken Frontier" לשנת 2016 לוואן שוט הטוב ביותר.

"Spinning", ספר הזיכרונות הגרפי הראשון של וולדן על התבגרותה כמחליקת קרח תחרותית, פורסם בהוצאת "First Second Books" בספטמבר 2017.<ref name="kirkusreviews"></ref> במקור, "Spinning" הייתה עבודת התזה של וולדן עבור המרכז ללימודי קריקטורה במהלך שנת הלימודים השנייה שלה שם.<ref name=":12" /> היא זכתה בפרס אייזנר לשנת 2018 לעבודה מבוססת מציאות הטובה ביותר, מה שהפך את וולדן לאחת הזוכים הצעירים ביותר בפרס אייזנר אי פעם בגיל 22.

הקומיקס "On a Sunbeam", היה מועמד לפרס אייזנר לשנת 2017 לקומיקס הדיגיטלי הטוב ביותר. הוובקומיקס עובד לרומן גרפי שיצא באוקטובר 2018.<ref name="bookish1" /> היצירה הזו היא ההשקפה הראשונה של וולדן על מדע בדיוני. הרומן הגרפי זכה בפרס הספרים של לוס אנג'לס טיימס לשנת 2018.<ref name=":1"></ref>

לציון יום האישה הבינלאומי, היצירה "Minutes" של וולדן הוצגה כגוגל דודל במרץ 2018.

בשנת 2019 פרסמה וולדן את "Are You Listening?", שזיכה אותה בפרס אייזנר לשנת 2020 לאלבום הגרפי הטוב ביותר.

ב-2021 הכריזה וולדן על הרומן הגרפי הבא שלה, "קלמנטיין", שייצא ביוני 2022.

בשנת 2022 פרסמו וולדן ואמה האנסינגר את "My Parents Won't Stop Talking!".

בשנת 2023 איירה וולדן את הרומן הגרפי "Junior High", שנכתב על ידי המוזיקאים התאומים טיגן ושרה.

בשנת 2024 נכללה ברשימת פורבס 30Under30 לשנת 2024.

== חיים אישיים ==
וולדן ידעה שהיא לסבית מאז שהייתה בת 5.<ref name="kirkusreviews" /> לפני שיצאה מהארון, וולדן נמנעה מלהכליל דמויות קוויריות בסיפורים שלה, בתחושה שהיא "לא יכלה לצייר דמויות להט"ב בגלוי אם [היא] עדיין מפחדת להיות להט"ב בגלוי".<ref name="vulture1"/>

וולדן דיברה על השפעתו של אביה על כניסתה לתעשיית הקומיקס. כפי שנאמר בראיון, "אבא שלי היה האדם מאחורי הקלעים במשך כל קריירת הקומיקס שלי. הבנתי שכשאני מתחילה לחפש, הוא היה בכל מקום".

וולדן היא בוגרת המרכז ללימודי קריקטורה. היא גם עובדת שם כפרופסורית.<ref name="ccs faculty"></ref><ref name="bookish1" />

באוקטובר 2023, וולדן הביאה לעולם את בנה הראשון, וולטר.

== קישורים חיצוניים ==

== הערות שוליים ==

קטגוריה:קומיקסאים אמריקאים
קטגוריה:קומיקסאיות אמריקאיות
קטגוריה:סופרות אמריקאיות
קטגוריה:להט"ביות אמריקאיות
קטגוריה:זוכי פרס אייזנר
קטגוריה:טקסס: אישים
קטגוריה:ניו ג'רזי: אישים
קטגוריה:פורבס 30Under30
קטגוריה:אמריקאיות שנולדו ב-1996
קטגוריה:אמריקאים שנולדו ב-1996